Rettens dom (Anden Afdeling) af 14. november 2017 –

Alfamicro mod Kommissionen

(Sag T-831/14)

»Voldgiftsbestemmelse – støtteaftale indgået som led i rammeprogrammet for innovation og konkurrenceevne (CIP) (2007-2013) – revisionsrapport – støtteberettigede omkostninger – tilbagebetaling af udbetalte beløb – proportionalitet – berettiget forventning – retssikkerhed – princippet om god forvaltningsskik – begrundelsespligt – tilpasning af påstandene under sagen – modregning af fordringer – modkrav – morarenter«

1. Retslig procedure–hjemmelen for et søgsmål–sagsøgerens og ikke Unionens retsinstansers valg (jf. præmis 38)

2. Retslig procedure–indbringelse af sag for Retten på grundlag af en voldgiftsklausul–Rettens kompetence–legalitetskontrol af forvaltningsakter, der kan gøres til genstand for annullationssøgsmål–udelukket (Art. 263 TEUF og 272 TEUF) (jf. præmis 40)

3. Annullationssøgsmål–akter, der kan være genstand for søgsmål–begreb–akter, der fremkalder bindende retsvirkninger–søgsmål, som reelt vedrører en tvist af kontraktmæssig karakter–annullation af en skrivelse fra og en debetnota udstedt af Kommissionen–manglende kompetence for Unionens retsinstanser–afvisning (Art. 263 TEUF og 272 TEUF) (jf. præmis 41-45)

4. Den Europæiske Unions budget–finansiel støtte fra Unionen–modtageren forpligtet til at overholde betingelserne for tildeling af tilskud–begrundelse for afholdte udgifter (Art. 317 TEUF) (jf. præmis 83, 145 og 146)

5. Retslig procedure–indbringelse af sag for Retten på grundlag af en voldgiftsklausul–aftaler indgået som led i et specifikt program, der er oprettet under det generelle program for innovation og konkurrenceevne–tilbagebetaling af udbetalte beløb som følge af økonomiske uregelmæssigheder begået af kontrahenten–søgsmål om erstatningsansvar i kontrakt–påberåbelse af proportionalitetsprincippet–lovlig–pligt til loyal opfyldelse af kontrakten (Art. 5, stk. 4, TEU; art. 272 TEUF) (jf. præmis 137 og 138)

6. Retslig procedure–indbringelse af sag for Retten på grundlag af en voldgiftsklausul–anbringender–tilsidesættelse af princippet om beskyttelse af den berettigede forventning og retssikkerhedsprincippet–anbringende uden betydning–ikke lagt til grund (Art. 272 TEUF) (jf. præmis 155-157)

7. Retslig procedure–indbringelse af sag for Retten på grundlag af en voldgiftsklausul–anbringender–tilsidesættelse af princippet om god forvaltningsskik–anbringende uden betydning–ikke lagt til grund (Art. 272 TEUF; Den Europæiske Unions charter om grundlæggende rettigheder, art. 41, stk. 1) (jf. præmis 165-167)

8. Retslig procedure–indbringelse af sag for Retten på grundlag af en voldgiftsklausul–anbringender–manglende eller utilstrækkelig begrundelse–anbringende uden betydning–ikke lagt til grund [Art. 272 TEUF og 296 TEUF; Den Europæiske Unions charter om grundlæggende rettigheder, art. 41, stk. 2, litra c)] (jf. præmis 175-177)

9. Retslig procedure–indbringelse af sag for Retten på grundlag af en voldgiftsklausul–anfægtelse af gyldigheden af en afgørelse om modregning–udenretlig modregning mellem gældsposter og tilgodehavender vedtaget af Kommissionen på grundlag af forordning nr. 966/2012–retsakt, der henhører under EU-retten–retsakt, der kan gøres til genstand for et annullationssøgsmål–afvisning (Art. 263 TEUF og 272 TEUF; Europa-Parlamentets og Rådets forordning nr. 966/2012) (jf. præmis 190-196)

10. Retslig procedure–sagens genstand–ændring under sagens behandling–ændring af påstande efter den sagsøgte institutions vedtagelse af en afgørelse–ændring vedrørende arten af søgsmålet–ikke tilladt (Art. 263 TEUF og 272 TEUF; Rettens procesreglement, art. 48, stk. 2) (jf. præmis 198-202)

Angående

Dels et søgsmål i henhold til artikel 272 TEUF i det væsentlige med påstand om, at det fastslås, at den fordring, som Kommissionen hævder at have på sagsøgeren i henhold til støtteaftale nr. 238882 om EU-finansiering af projektet »Save Energy«, der blev indgået som led i det rammeprogram for innovation og konkurrenceevne (2007-2013), som blev fastlagt ved Europa-Parlamentets og Rådets afgørelse nr. 1639/2006/EF af 24. oktober 2006 (EUT 2006, L 310, s. 15), ikke eksisterer, dels et modkrav i det væsentlige om, at sagsøgeren tilpligtes at tilbagebetale den støtte, der uretmæssigt er blevet udbetalt inden for rammerne af den ovennævnte aftale.

Konklusion

1) Europa-Kommissionen frifindes.

2) Alfamicro – Sistemas de computadores, Sociedade Unipessoal betaler Kommissionen et beløb på 277849,93 EUR, forhøjet med morarenter på 26,88 EUR pr. dag, fra den 20. juni 2015.